Leder for den afrikanske delegasjonen har skrevet et åpent brev der han oppfordrer til boikott av presidenten Donald Trumps tale under Verdens økonomiske forum (WEF) i Davos i Sveits.
I et åpent brev varsler samtidig administrerende direktør ved den afrikanske organisasjonen, Business Leadership Africa, Bonang Mohale, at flere medlemmer i deres organisasjon vil benytte seg av anledningen til å boikotte Trump. Bakgrunnen for boikotten er Trumps rasistiske uttalelser og fiendtlige kommentarer som han fremdeles ikke har unnskyldt seg for, heter det i brevet.
– Istedenfor det rosverdige ethos som det moderne Amerika er bygd på – en nasjon av immigranter som er frie til å jobbe for suksess uavhengig av deres opprinnelse – så ser det ut til at du vil gjøre det vanskelig for dem som ikke er hvite og eksklusive, legger Mohale til.
Luvuyo Rani er direktør ved Silulo Ulutho Technologies og sier til magasinet at det ikke er noe grunn til at boikotten skal skade relasjonen mellom afrikanske land og USA.
Rwandas president Paul Kagame har nylig blitt utnevnt som styreleder i Den afrikanske union (AU). Organisasjonen har tidligere reagert på Trumps uttalelser om afrikanske land.